ফটিকছড়ি পৌরসভা
ফটিকছড়ি বাংলাদেশের চট্টগ্রাম জেলার অন্তর্গত একটি পৌরসভা। স্থানীয়ভাবে বিবিরহাট নামে পরিচিত এই ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী পৌরসভা থেকে ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। এটি ২০১১ সালের ৩১ মার্চ বাংলাদেশ সরকার কর্তৃক পৌরসভা হিসেবে ঘোষিত হয়। সেই সাথে ফটিকছড়ি উপজেলা নির্বাহী কর্মকর্তাকে পৌর প্রশাসক হিসেবে নিয়োগ দেয়া হয়।